 Ọpọ ẹmí ló sọnù sí ìkọlù láàrín àwọn ọlọpàá àti àwọn ẹlẹsìn Shia tí wọn ń pè fún ìtúsílẹ adarí wọn, EL-Zakzaky. Mohammed Adamu fi ọrọ naa lede lataari ikọlu to waye laarin awọn ọlọpaa ati awọn ẹlẹsin Shia, eleyii ti o mu ọpọ ẹmi lọ. Adamu fi da awọn eniyan loju wi pe awọn yoo ṣiṣẹ karakara lati ri pe eto aabo to muna doko wa fun awọn olugbe Naijiria. Awọn ẹlẹsin Shia naa n beere fun itusilẹ adari wọn, El-Zakzakky to ti wa ni atimọle ijọba lati ọdun 2015 lori ẹsun pe wọn n da ilu ru. Oga agba ọlọpaa fi awọn eniyan Naijiria lọkan balẹ pe awọn agbofinro n ṣiṣẹ bi o ti yẹ lati ri si aabo ẹmi ati dukia awọn ara ilu. Human Rights day: Aṣíwájú ajàfẹtọọ ní Àìbọwọ fẹtọọ ọmọnìyàn ló ń fa wàhálà ètò àbò Adamu gba awọn eniyan ni imọran lati yẹra fun awọn iroyin ati ikede ti o jinna si ootọ ti o n ko ipaya ba awọn eniyan. Shiite: Tinúbú, bá Buhari sọrọ kó tú ZakZaky sílẹ kó tó pẹ jù Oga agba awọn ọlọpaa ni ko si ẹni to n sọ pe ki awọn olujọsin Shiite ma sọ ohun ti wọn n fẹ lọwọ ijọba ṣugbọn wọn ko gbọdọ fa ijọngbọn. Ẹmí sùn níbi ìkọlù Shiite àti ọlọpàá Bakan naa ni ọga ọlọpaa naa kilọ fun awọn ara ilu lati ye e gbe iroyin ofege, ti o le da ibaṣepọ ati alaafia orilẹ-ede Naijiria jẹ. Ni Ọjọ Ẹti ni iroyin kan n tan kaakiri ori ẹrọ ayelujara wi pe ki awọn eniyan ko sora lati rin ni ilu Abuja, Lagos, Kaduna, Kano, Katsina, Gombe ati Bauchi, nitori iwọde awọn ẹlẹsin Shia. Kayeefi: Facebook ni Wolii Arole Jesu fi tàn an wọ agbo, orí rẹ ni wọn fi sowó Ọga Ọlọpaa lorilẹ-ede Naijiria ti fun awọn eleto aabo ni aṣẹ lati ri pe eto aabo gbona jainjain si i ni awọn ipinlẹ kaakiri orilẹ-ede Naijiria ati ilu Abuja. : Shiite protest: Ọgà ọlọpàá pàṣẹ kí ètò ààbò le si kárakára 